เวลาเดินเยอะ วิ่งเยอะ หรือทำอะไรที่เหนื่อยมากๆจะเจ็บแปล๊บๆที่อกข้างซ้าย ปวดซักพักก็จะหายไป แล้วซักพักใหญ่ๆก็จะปวดอีก แต่เป็นแบบปวดแปล๊บๆค่ะ เมื่อก่อนเป็นแย่างงี้เดือนละครั้งสองครั้ง ตอนนี้เป็นอาทิตย์ละสองสามครั้งแล้วค่ะ
สวัสดีค่ะ การวินิจฉัยที่เป็นไปได้-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ-เจ็บจากเยื่อหุ้มปอดอักเสบ มักสัมพันธ์กับการหายใจเข้าออก-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วยจากลักษณะน่าจะเป็นเรื่องของเส้นประสาทหรือกล้ามเนื้อมากที่สุดการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ควรไปพบแพทย์เมื่อมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น